Document ID: 32005R1262

KOMISIJAS REGULA (EK) Nr. 1262/2005
(2005. gada 1. augusts),
ar ko groza Padomes Regulu (EK) Nr. 27/2005 attiecībā uz siļķu zvejas iespējām I un II zonā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2004. gada 22. decembra Regulu (EK) Nr. 27/2005, ar ko 2005. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas ierobežojumi (1), un jo īpaši tās 5. panta 4. punktu,
tā kā:
(1)
Regulas (EK) Nr. 27/2005 5. panta 4. punktā paredzēta iespēja palielināt Kopienas zvejas iespējas attiecībā uz putasu un siļķēm, ja trešās valstis nerespektē šo krājumu atbildīgu apsaimniekošanu.
(2)
Neievērojot uz I un II zonu attiecināto zvejas iespēju piešķiršanas praksi, ko attiecīgās piekrastes valstis piemēro kopš 1997. gada, Norvēģija nesen par 14 % ir palielinājusi siļķu zvejas iespējas. Tādējādi Norvēģija nerespektē siļķu krājumu atbildīgu apsaimniekošanu.
Kamēr attiecīgās piekrastes valstis gatavo vienošanos par siļķu krājumu ilgtermiņa apsaimniekošanu, Kopienai ir lietderīgi uz laiku palielināt atbilstīgo kvotu par tiem pašiem 14 % jeb līdz 89 537 tonnām I un II zonā (EK ūdeņi un starptautiskie ūdeņi). No zinātniskā viedokļa ir maz ticams, ka tas varētu neatgriezeniski negatīvi ietekmēt konkrēto krājumu saglabāšanu.
(3)
Šajā regulā paredzētie pasākumi ir saskaņā ar Zivsaimniecības pārvaldības komitejas atzinumu.
(4)
Tādēļ attiecīgi jāgroza Regula (EK) Nr. 27/2005,
IR PIEŅĒMUSI ŠO REGULU.
1. pants
Regulas (EK) Nr. 27/2005 IC pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 1. augustā

Labels: 11
18
6